తెలంగాణలో మహిళా తహసీల్దార్ దారుణహత్య WATCH LIVE TV
తమిళ దర్శకుడి సినిమాలో మహేష్ బాబు ?
కోలీవుడ్‌లో ఒక్క సినిమాతోనే సూపర్ అనిపించుకున్న డైరెక్టర్ దర్శకత్వంలో టాలీవుడ్ సూపర్ స్టార్ మహేష్ బాబు ఓ సినిమాకి సైన్ చేయనున్నారా
| Updated:
Apr 13, 2016, 05:49PM IST
కోలీవుడ్‌లో ఒక్క సినిమాతోనే సూపర్ అనిపించుకున్న డైరెక్టర్ దర్శకత్వంలో టాలీవుడ్ సూపర్ స్టార్ మహేష్ బాబు ఓ సినిమాకి సైన్ చేయనున్నారా అంటే అవుననే తెలుస్తోంది. ఇటీవలే విజయ్ హీరోగా తెరకెక్కిన తేరి సినిమా తెలుగు వెర్షన్ 'పోలీసోడు' ప్రమోషన్స్ కోసం హైదరాబాద్ వచ్చిన అట్లీ... పనిలోపనిగా హైదరాబాద్‌లోనే బ్రహ్మోత్సవం సినిమా సెట్స్‌లో మహేష్ బాబుని కలిశాడట. అక్కడే అట్లీ ఈ తరానికి సెట్ అయ్యేటటువంటి ఓ యాక్షన్ డ్రామా రొమాన్స్ స్టోరీ లైన్ వినిపించడం... అది నచ్చిన మహేష్ బాబు ఆ స్టోరీ లైన్‌ని స్క్రిప్టుగా డెవలప్ చేయమని చెప్పడం వెనువెంటనే జరిగిపోయాయని తెలుస్తోంది. ప్రస్తుతం 'తేరి' రిలీజింగ్ పనుల్లో బిజీగా వున్న అట్లీ.. అవి పూర్తయిన తర్వాత ఇక మహేష్ బాబు ప్రాజెక్టుపై కాన్‌సంట్రేట్ చేయనున్నాడని సమాచారం. వాస్తవానికి 2013లో ఆర్య, నయనతార, జై, నజ్రియా నజీం ప్రధాన పాత్రల్లో వచ్చిన రాజా రాణి మూవీ చూడటంతోనే అట్లీకి తెలుగు నిర్మాతల నుంచి అవకాశాలు వచ్చినప్పటికీ... ఇప్పటివరకు 'తేరీ' ప్రాజెక్టుతో బిజీగా వుండటం వల్ల అతడు తెలుగు సినిమాలవైపు దృష్టిసారించలేకపోయాడు. అట్లీకి రాజా రాణి మొదటి సినిమా కాగా.. ఈ సినిమాతోనే డెబ్యూ డైరెక్టర్‌గా అట్లీకి మూడు అవార్డులు వరించాయి. అంతకన్నాముందు ఎంతిరన్ , నన్బన్ వంటి సినిమాలకి డైరెక్టర్ శంకర్ వద్ద అసిస్టెంట్ డైరెక్టర్‌గా పనిచేసిన అట్లీకి 'తేరీ' రెండో సినిమా. ఇక ఇప్పుడు మహేష్ బాబుతో సినిమా సెట్స్‌పైకి వెళ్లినట్లయితే, అది ఆయన కెరీర్‌లో మూడో సినిమా అవుతుంది.